cyanic-selkie/wikianc huggingface dataset:
रोमुअलड डी'सुजा
रोमुअलड डी'सुजा (Romuald D'Souza) (20 दिसंबर 1925) एक ईसाई पादरी और गोवा इंस्टीट्यूट ऑफ मैनेजमेंट के संस्थापक निदेशक हैं। इसका जन्म एल्डनो, गोवा, भारत मे हुआ था। वह 1982-1989 तक जेवियर स्कूल ऑफ मैनेजमेंट, जमशेदपुर के निदेशक रहे। 1987 में, उन्होंने जेवियर इंस्टीट्यूट ऑफ मैनेजमेंट, भुवनेश्वर की स्थापना की और 1 99 3 तक इसके निदेशक रहे थे। डी सूजा ने विभिन्न अकादमिक संगठनों के सदस्य के रूप में कार्य किया है जैसे दक्षिण एशिया के प्रबंधन विकास संस्थान एसोसिएशन, ऑल इंडिया बोर्ड ऑफ मैनेजमेंट स्टडीज, भारत सरकार, गोवा विश्वविद्यालय के कार्यकारी परिषद, उत्कल विश्वविद्यालय की शैक्षणिक परिषद आदि। उन्होंने मैरिएन इंस्टीट्यूट ऑफ हेल्थकेयर मैनेजमेंट, गोवा की स्थापना भी की है।
26 जनवरी 2010 को उन्हें शिक्षा और साहित्य में उनके योगदान के लिए भारत सरकार द्वारा पद्म श्री पुरस्कार प्राप्तकर्ता के रूप में घोषित किया गया।
जय पांडा
बैजयन्त 'जय' पण्डा भारतीय जनता पार्टी के एक राजनेता, उसके राष्ट्रीय उपाध्यक्ष, आधिकारिक प्रवक्ता तथा केन्द्रपड़ा लोकसभा निर्वाचन क्षेत्र से भूतपूर्व सांसद हैं। वे भारत की सोलहवीं लोकसभा में सांसद हैं। 2014 के चुनावों में इन्होंने ओडिशा की केन्द्रपाड़ा सीट से बीजू जनता दल की ओर से भाग लिया।
नटवलसा
नटवलसा (Natavalasa) भारत के आन्ध्र प्रदेश राज्य के विजयनगरम ज़िले में स्थित एक गाँव है। यह चम्पावती नदी के किनारे बसा हुआ है और राष्ट्रीय राजमार्ग २६ यहाँ से आरम्भ होता है।
तेज़ी से बिकने वाली उपभोक्ता वस्तुएँ
तेजी से बिकने वाली उपभोक्ता वस्तुओं (अंग्रेजी: FMCG या Fast Moving Consumer Goods) से अभिप्राय उन उत्पादों से है जिन्हें अपेक्षाकृत कम कीमत पर किंतु शीघ्रता से बेचा जाता है। हालांकि FMCG की बिक्री पर परिशुद्ध लाभ अपेक्षाकृत कम होता है, लेकिन आम तौर पर यह वस्तुएं एक बड़ी मात्रा में बेची जाती हैं जिसके फलस्वरूप इन उत्पादों पर संचयी लाभ काफी ज्यादा बन जाता है।
एफ.एम.सी.जी. के सामान्य उदाहरणों में अक्सर खरीदी जाने वाली उपभोक्ता उत्पादों की एक विस्तृत श्रृंखला हैं जिसमें प्रसाधन वस्तुएं, साबुन, सौंदर्य प्रसाधन, दाँतों की सफाई के उत्पाद, हजामत का सामान और डिटर्जेंट के साथ ही अन्य गैर-टिकाऊ वस्तुएं जैसे काँच का सामान, प्रकाश बल्ब, बैटरी, कागज के उत्पाद और प्लास्टिक आदि भी इसमें शामिल हैं।
औषधि, इलेक्ट्रॉनिक्स सामान, पैक्ड खाद्य उत्पाद और पेय पदार्थों को भी एफ.एम.सी.जी. में शामिल किया जा सकता है, पर अक्सर इन्हें एक अलग वर्ग में रखा जाता है।
बाहरी कड़ियाँ
Warenrotation
गंगाधर नेहरू
गंगाधर नेहरू  (1827 – 4 फरवरी 1861) वह 1857 के भारतीय स्वतन्त्रता संग्राम के दौरान दिल्ली के कोतवाल (मुख्य पुलिस अधिकारी) थे। वे स्वतंत्रता सेनानी एवं कांग्रेस नेता मोतीलाल नेहरू के पिता और स्वतंत्रता सेनानी एवं भारत के प्रथम प्रधानमन्त्री जवाहरलाल नेहरू के दादा थे।
जीवन परिचय
1827 ई. में जन्मे गंगाधर नेहरू 1857 ई. से कुछ समय पहले दिल्ली के कोतवाल नियुक्त हुए थे। वे दिल्ली के अन्तिम कोतवाल थे। 1857 के विद्रोह के बाद जब अंग्रेज पुलिस ने दिल्ली शहर को कब्जे में करके कत्लेआम आरम्भ किया तो वे अपनी पत्नी जियोरानी देवी और चार सम्तानों के साथ आगरा चले गये। इसके चार वर्षों बाद आगरा में ही 4 फरवरी 1861 ई. में उनकी मृत्यु हुई।
पारिवारिक जीवन
उनके तीन पुत्र थे। सबसे बड़े बंशीधर नेहरू भारत में विक्टोरिया का शासन स्थापित होने के बाद तत्कालीन न्याय विभाग में काम करने लगे एवं निरन्तर भारत के विभिन्न स्थानों पर नियुक्त हुए। इसी कारण वे परिवार से थोड़ा दूर रहे। उनसे छोटे नन्दलाल नेहरू थे जो लगभग दस वर्ष तक राजस्थान की एक रियासत खेतड़ी के दीवान रहे, बाद में उन्होंने आगरा लौटकर कानून की शिक्षा प्राप्त की और फिर वहीं वकालत करने लगे। उनकी गणना आगरा के सफल वकीलों में की जाती थी। बाद में इलाहाबाद उच्च न्यायालय बन जाने के कारण उन्हें मुकदमों के सिलसिले में अपना अधिकांश समय वहीं बिताना पड़ता था इसलिए वे अपने परिवार को लेकर स्थायी रूप से इलाहाबाद आ गये और वहीं रहने लगे। वे इलाहाबाद व कानपुर दोनों जगह वकालत करते थे। तीसरे पुत्र मोतीलाल नेहरू थे। उन पर अपने बड़े भाई नन्दलाल नेहरू का गहरा प्रभाव पड़ा था। नन्दलाल नेहरू की गणना कानपुर के अच्छे वकीलों में की जाती थी इसलिए मोतीलाल नेहरू ने अपनी वकालत उनके सहायक के रूप में कानपुर में ही आरम्भ की। मोतीलाल बाद में प्रसिद्ध वकील बने। उनके पुत्र और गंगाधर के पौत्र जवाहर लाल भारत के प्रथम प्रधानमन्त्री बने।
हर्यक वंश
हर्यक राजवंश मगध पर शासन करने वाला तीसरा राजवंश था। हर्यक राजवंश मे कुल सात राजाओं द्वारा ल. 544 से 413 ई.पू मे 131 वर्षों तक शासन किया गया था। हर्यक राजवंश की स्थापना 544 ई.पू. में बिम्बिसार के द्वारा प्रद्योत वंश के अंतिम शासक महाराजा वर्तिवर्धन की हत्या करने के बाद की गई थी। बिम्बिसार ने गिरिव्रज (राजगृह) को राज्य की राजधानी बना कर शासन किया।
बिम्बिसार
बिम्बिसार (ल. 544 से 492 ई.पू.) हर्यक राजवंश का संस्थापक था। जैन साहित्य में बिम्बिसार का नाम श्रेणिक मिलता है। वह एक कूटनीतिज्ञ और दूरदर्शी शासक था। उसने प्रमुख राजवंशों में वैवाहिक सम्बन्ध स्थापित कर राज्य का विस्तार किया। सबसे पहले उसने लिच्छवि गणराज्य के शासक शिवराज गोमास्ता की पुत्री चेल्लना के साथ विवाह किया। दूसरा प्रमुख वैवाहिक सम्बन्ध कोशल राजा प्रसेनजीत की बहन महाकोशला के साथ विवाह किया। इसके बाद मुद्र देश (आधुनिक पंजाब) की राजकुमारी क्षेमा के साथ विवाह किया।
महावग्ग के अनुसार बिम्बिसार की ५०० रानियाँ थीं। उसने अवंति के शक्‍तिशाली राजा चन्द्र प्रद्योत के साथ दोस्ताना सम्बन्ध बनाया। सिन्ध के शासक रूद्रायन तथा गांधार के मुक्‍कु रगति से भी उसका दोस्ताना सम्बन्ध था। उसने अंग राज्य को जीतकर अपने साम्राज्य में मिला लिया था वहाँ अपने पुत्र अजातशत्रु को उपराजा नियुक्‍त. किया था।
बिम्बिसार महात्मा बुद्धका मित्र और संरक्षक था। विनयपिटक के अनुसार बुद्ध से मिलने के बाद उसने बौद्ध धर्म को ग्रहण किया, लेकिन जैन और ब्राह्मण धर्म के प्रति उसकी सहिष्णुता थी। बिम्बिसार ने करीब ५२ वर्षों तक शासन किया। बौद्ध और जैन ग्रन्थानुसार उसके पुत्र अजातशत्रु ने उसे बन्दी बनाकर कारागार में डाल दिया था जहाँ उसका ४९२ ई. पू. में निधन हो गया।
आम्रपाली
यह वैशाली की नर्तकी एवं परम रूपवती कला प्रवीण गणिका थी। वो बुद्ध की परम उपासक थी । आम्रपाली के सौन्दर्य पर मोहित होकर बिम्बिसार उन्हें लिच्छवि से जीतकर राजगृह ले आया। उनसे विवाह किया। दोनों के संयोग से जीवक नामक पुत्र हुआ। बिम्बिसार ने जीवक को तक्षशिला में शिक्षा हेतु भेजा ।
अजातशत्रु
अजातशत्रु (ल. 492 से 460 ई.पू.) बिम्बिसार के बाद मगध के सिंहासन पर बैठा। इसके बचपन का नाम कुणिक था। भगवान बुद्ध के विरोधी देवदत्त के उकसाने पर इन्होने अपने पिता की हत्या कर गद्दी पर बैठा। अजातशत्रु ने अपने पिता के साम्राज्य विस्तार की नीति को चरमोत्कर्ष तक पहुँचाया।
अजातशत्रु के सिंहासन मिलने के बाद वह अनेक राज्य संघर्ष एवं कठिनाइयों से घिर गया लेकिन अपने बाहुबल और बुद्धिमानी से सभी पर विजय प्राप्त की। महत्वाकांक्षी अजातशत्रु ने अपने पिता को कारागार में डालकर कठोर यातनाएँ दीं जिससे पिता की मृत्यु हो गई। इससे दुखित होकर कौशल रानी की मृत्यु हो गई।
मगध–कौशल संघर्ष
बिम्बिसार की पत्‍नी (कौशल) की मृत्यु से प्रसेनजीत बहुत क्रोधित हुआ और अजातशत्रु के खिलाफ संघर्ष छेड़ दिया। पराजित प्रसेनजीत श्रावस्ती भाग गया लेकिन दूसरे युद्ध-संघर्ष में अजातशत्रु पराजित हो गया लेकिन प्रसेनजीत ने अपनी पुत्री वाजिरा का विवाह अजातशत्रु से कर काशी को दहेज में दे दिया।
प्रसेनजित छठी शताब्दी ई. पू. में मध्यकाल के आस-पास कोसल का राजा था। प्रसेनजित की बहन 'कौशल देवी' राजा बिम्बिसार की पत्नी थी। कौशल देवी के गर्भ से ही अजातशत्रु का जन्म हुआ था, जिसने आगे चलकर अपने पिता बिम्बिसार की हत्या कर दी और राजगद्दी प्राप्त की|अजातशत्रु इतिहास का पहला राजा है,जिसे राज्य दान में दिया गया था|
मगध–वज्जि संघ संघर्ष
लिच्छवि राजकुमारी चेलना बिम्बिसार की पत्‍नी थी जिससे उत्पन्‍न. दो पुत्री हल्ल और बेहल्ल को उसने अपना हाथी और रत्‍नों का एक हार दिया था जिसे अजातशत्रु ने मनमुटाव के कारण वापस माँगा। इसे चेलना ने अस्वीकार कर दिया, फलतः अजातशत्रु ने लिच्छवियों के खिलाफ युद्ध घोषित कर दिया। वस्सकार से लिच्छवियों के बीच फूट डालकर उसे पराजित कर दिया और लिच्छवि अपने राज्य में मिला लिया।
मगध–मल्ल संघर्ष
अजातशत्रु ने मल्ल संघ पर आक्रमण कर अपने अधिकार में कर लिया। इस प्रकार पूर्वी उत्तर प्रदेश के एक बड़े भू-भाग मगध साम्राज्य का अंग बन गया।
उदायिन
उदायिन शासक बनने से पहले चम्पा का उपराजा था। वह पिता की तरह ही वीर और विस्तारवादी नीति का पालक था। इसने पाटलिपुत्र (गंगा और सोन के संगम) को बसाया तथा अपनी राजधानी राजगृह से पाटलिपुत्र स्थापित की।
मगध के प्रतिद्वन्दी राज्य अवन्ति के गुप्तचर द्वारा उदयन की हत्या कर दी गई।
अन्य शासक और राजवंश का अंत
बौद्ध ग्रन्थों के अनुसार उदयन के तीन पुत्र थे- अनिरुद्ध, मंडक और नागदशक। उदयन के तीनों पुत्रों ने राज्य किया। अन्तिम राजा नागदशक था। जो अत्यन्त विलासी और निर्बल था। शासनतन्त्र में शिथिलता के कारण व्यापक असन्तोष जनता में फैला। राज्य विद्रोह कर उनका सेनापति शिशुनाग राजा बना। इस प्रकार हर्यक वंश का अन्त और शिशुनाग वंश की स्थापना 413 ई.पू. हुई।
नबाबगञ्ज उपज़िला
नबाबगंज उपजिला, बांग्लादेश का एक उपज़िला है, जोकी बांग्लादेश में तृतीय स्तर का प्रशासनिक अंचल होता है (ज़िले की अधीन)। यह रंगपुर विभाग के  दिनाजपुर ज़िले का एक उपजिला है, जिसमें, ज़िला सदर समेत, कुल १३ उपज़िले हैं, और मुख्यालय  दिनाजपुर सदर उपज़िला है। यह बांग्लादेश की राजधानी ढाका से उत्तर की दिशा में अवस्थित है। यह मुख्यतः एक ग्रामीण क्षेत्र है, और अधिकांश आबादी ग्राम्य इलाकों में रहती है।
जनसांख्यिकी
यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। राजशाही विभाग में, जनसांख्यिकीक रूप से, इस्लाम के अनुयाई, आबादी के औसतन करीब ८८% है, जबकि शेष जनसंख्या प्रमुखतः हिन्दू धर्म की अनुयाई है। यह मुख्यतः ग्रामीण क्षेत्र है, और अधिकांश आबादी ग्राम्य इलाकों में रहती है।
अवस्थिती
नबाबगंज उपजिला बांग्लादेश के उत्तरी सीमान्तों में स्थित, रंगपुर विभाग के  दिनाजपुर जिले  में स्थित है।
बाहरी कड़ियाँ
श्रेणी:रंगपुर विभाग के उपजिले
रुखैया खलिकदादपुर गाँव, कायमगंज (फर्रुखाबाद)
रुखैया खलिकदादपुर कायमगंज, फर्रुखाबाद, उत्तर प्रदेश स्थित एक गाँव है।
जोग्यूडा, डीडीहाट तहसील
जोग्यूडा, डीडीहाट तहसील में भारत के उत्तराखण्ड राज्य के अन्तर्गत कुमाऊँ मण्डल के पिथोरागढ जिले का एक गाँव है।
चंद्रपुरा गाँव, बाह (आगरा)
चंद्रपुरा बाह, आगरा, उत्तर प्रदेश स्थित एक गाँव है।
निखिल कुमार चौधरी
श्री निखिल कुमार चौधरी भाजपा के सांसद हैं, एवं बिहार के कटिहार लोकसभा क्षेत्र का चौदहवीं लोकसभा में प्रतिनिधित्व कर रहे हैं।
ग्लासगो
स्काटलैंड का सब से बड़ा शहर ग्लासगो है।
तुरतुरिया
छत्तीसगढ़ अपनी पुरातात्विक सम्पदा के कारण आज भारत ही नहीं विश्व में भी अपनी एक अलग पहचान बना चुका है। यहां के 15000गांवो में से 1000ग्रामो में कही न कही प्राचीन इतिहास के साक्ष्य आज भी विध्यमान है जो कि छत्तीसगढ के लिए एक गौरव की बात है। इसी प्रकार का एक प्राकृतिक एवं धार्र्मिक स्थल रायपुर जिला से 84 किमी एवं बलौदाबाजार जिला से 29 किमी दूर कसदोल तहसील से १२ किमी दूर प०ह्०न्० ४ बोरसी से ५किमी दूर और् सिरपुर से 23 किमी की दूरी पर स्थित है जिसे तुरतुरिया के नाम से जाना जाता है। उक्त स्थल को सुरसुरी गंगा के नाम से भी जाना जाता है। यह स्थल प्राकृतिक दृश्यो से भरा हुआ एक मनोरम स्थान है जो कि पहाडियो से घिरा हुआ है। इसके समीप ही बारनवापारा अभ्यारण भी स्थित है। तुरतुरिया बहरिया नामक गांव के समीप बलभद्री नाले पर स्थित है। जनश्रुति है कि त्रेतायुग में महर्षि वाल्मीकि का आश्रम यही पर था और लवकुश की यही जन्मस्थली थी।
अलीवर्दी खान
अलीवर्दी खान (1671 – 9 अप्रैल 1756), सन १७४० से १७५६ तक बंगाल का नवाब था।
तुरतुरिया
इस स्थल का नाम तुरतुरिया पडने का कारण यह है कि बलभद्री नाले का जलप्रवाह चट्टानो के माध्यम से होकर निकलता है तो उसमे से उठने वाले बुलबुलो के कारण तुरतुर की ध्वनि निकलती है। जिसके कारण उसे तुरतुरिया नाम दिया गया है। इसका जलप्रवाह एक लम्बी संकरी सुरंग से होता हुआ आगे जाकर एक जलकुंड में गिरता है जिसका निर्माण प्राचीन ईटों से हुआ है। जिस स्थान पर कुंड में यह जल गिरता है वहां पर एक गाय का मोख बना दिया गया है जिसके कारण जल उसके मुख से गिरता हुआ दृष्टिगोचर होता है। गोमुख के दोनो ओर दो प्राचीन प्रस्तर की प्रतिमाए स्थापित है जो कि विष्णु जी की है इनमे से एक प्रतिमा खडी हुई स्थिति में है तथा दूसरी प्रतिमा में विष्णुजी को शेषनाग पर बैठे हुए दिखाया गया है। कुंड के समीप ही दो वीरो की प्राचीन पाषाण प्रतिमाए बनी हुई है जिनमे क्रमश: एक वीर एक सिंह को तलवार से मारते हुए प्रदर्शित किया गया है तथा दूसरी प्रतिमा में एक अन्य वीर को एक जानवर की गर्दन मरोडते हुए दिखाया गया है। इस स्थान पर शिवलिंग काफी संख्या में पाए गए हैं इसके अतिरिक्त प्राचीन पाषाण स्तंभ भी काफी मात्रा में बिखरे पडे है जिनमे कलात्मक खुदाई किया गया है। इसके अतिरिक्त कुछ शिलालेख भी यहां स्थापित है। कुछ प्राचीन बुध्द की प्रतिमाए भी यहां स्थापित है। कुछ भग्न मंदिरो के अवशेष भी मिलते हैं। इस स्थल पर बौध्द, वैष्णव तथा शैव धर्म से संबंधित मूर्तियो का पाया जाना भी इस तथ्य को बल देता है कि यहां कभी इन तीनो संप्रदायो की मिलीजुली संस्कृति रही होगी। ऎसा माना जाता है कि यहां बौध्द विहार थे जिनमे बौध्द भिक्षुणियो का निवास था। सिरपुर के समीप होने के कारण इस बात को अधिक बल मिलता है कि यह स्थल कभी बौध्द संस्कृति का केन्द्र रहा होगा। यहां से प्राप्त शिलालेखो की लिपि से ऎसा अनुमान लगाया गया है कि यहां से प्राप्त प्रतिमाओ का समय 8-9 वी शताब्दी है। आज भी यहां स्त्री पुजारिनो की नियुक्ति होती है जो कि एक प्राचीन काल से चली आ रही परंपरा है। पूष माह में यहां तीन दिवसीय मेला लगता है तथा बडी संख्या में श्रध्दालु यहां आते हैं। धार्मिक एवं पुरातात्विक स्थल होने के साथ-साथ अपनी प्राकृतिक सुंदरता के कारण भी यह स्थल पर्यटको को अपनी ओर आकर्षित करता है। Ruined old temple in Turturia
अलीवर्दी खान
अंग्रेजो के साथ इसके अच्छे सम्बन्ध थे लेकिन इसने अंग्रेजो को दुर्गीकरण (किल-बन्दी ) करने का अधिकार नहीं दिया।इसने युरोपीयो की तुलना " मधुमक्खियों " से की। "यदि इन्हे न छेड़ा जाय तो ये शहद देगें, यदि इन्हे छेड़ा गया तो काट-काट कर मार देगें।
तुरतुरिया
राम वन गमन पथ
तुरतुरिया के रामायणकालीन इतिहास को देखते हुए राज्य सरकार द्वारा तुरतुरिया को राम वन गमन पथ हेतु नामांकित किया गया है। राम वन गमन पथ, केंद्र एवं राज्य सरकारों की एक बहूद्देशीय पहल है जिसके अंतर्गत पूरे भारत में 248 स्थानों को चिन्हित किया गया है, जहाँ श्री राम नें अपने 14 वर्ष के वनवास में निवास किया था। इस योजना के अंतर्गत तुरतुरिया को धार्मिक पर्यटन स्थल के रूप मे विकसित किया जाएगा।
कॊंडापुरं (अनंतपुर)
कॊंडापुरं (अनंतपुर) में भारत के आन्ध्रप्रदेश राज्य के अन्तर्गत के अनंतपुर जिले का एक गाँव है।
नजीमुद्दीन अली खान
नजीमुद्दीन अली खान बंगाल के नवाब थे।
राधानगरी वन्य अभयारण्य
राधानगरी वन्य अभयारण्य (Radhanagari Wildlife Sanctuary) भारत के महाराष्ट्र राज्य के कोल्हापुर ज़िले में राधानगरी से समीप स्थित एक वन्य अभयारण्य और विश्व धरोहर स्थल है। यह पश्चिमी घाट की सह्याद्रि श्रेणी की दक्षिणी पहाड़ियों में स्थित है और भोगवती नदी, दूधगंगा नदी और कृष्ण नदी की अन्य उपनदियों से जल प्राप्त करता है। यहाँ विशेष रूप से गौर (भारतीय बाइसन) बड़ी संख्या में रहते हैं।
न्यूपोर्ट
न्यूपोर्ट मध्ययुगीन काल से एक बंदरगाह रहा है, जब पहला न्यूपोर्ट किला नॉर्मन्स द्वारा बनाया गया था। इस शहर ने पहले रोमन शहर केर्लोन को पीछे छोड़ते हुए, और 1314 में अपना पहला चार्टर प्राप्त किया। यह 19वीं शताब्दी में काफी बढ़ गया, जब इसका बंदरगाह पूर्वी दक्षिण वेल्स के घाटियों से कोयले के निर्यात का केंद्र बन गया। 1850 के दशक से कार्डिफ के उदय तक, न्यूपोर्ट वेल्स का सबसे बड़ा कोयला-निर्यात बंदरगाह था। न्यूपोर्ट ब्रिटेन में अंतिम बड़े पैमाने पर सशस्त्र विद्रोह, चार्टिस्टों के नेतृत्व में 1839 का न्यूपोर्ट विद्रोह की जगह थी। यह चार्टिस्ट जॉन फ्रॉस्ट के नेतृत्व में किया गया था जिसके कारण डफ्रीन हाई स्कूल को जॉन फ्रॉस्ट स्कूल नाम मिला।
20वीं शताब्दी में, बंदरगाह के महत्व में गिरावट आई, लेकिन न्यूपोर्ट एक महत्वपूर्ण विनिर्माण और इंजीनियरिंग केंद्र बना रहा। इसे 2002 में शहर का दर्जा दिया गया। न्यूपोर्ट ने 2010 में राइडर कप की मेजबानी की थी और 2014 के नाटो शिखर सम्मेलन का आयोजन स्थल रहा था।
भूगोल
न्यूपोर्ट लंदन के पश्चिम में 138 मील (222 किमी) और कार्डिफ़ के 12 मील (19 किमी) पूर्व में स्थित है। यह मॉनमाउथशायर की ऐतिहासिक काउंटी सीमाओं और ग्वेंट के संरक्षित काउंटी के भीतर सबसे बड़ा शहरी क्षेत्र है। न्यूपोर्ट का शहर, जिसमें ग्रामीण क्षेत्रों के साथ-साथ निर्मित क्षेत्र भी शामिल है, वेल्स में सातवां सबसे अधिक आबादी वाला एकात्मक प्राधिकरण है।
कुछ पहाड़ी इलाकों के साथ (वेंटवुड समुद्र तल से 310 मीटर ऊपर पहुंचता है), शहर काफी हद तक कम ऊंचाई पर है। शहर के दक्षिण और पूर्व में क्षेत्र समतल और उपजाऊ हैं। उस्क नदी के किनारे के इलाके, जैसे कि सेरेलोन, भी निचले-स्तर के हैं। शहर के पूर्वी बाहरी इलाके में उस्क की घाटी धीरे उबड-खाबड वाली पहाड़ियों की विशेषता है और क्राइस्टचर्च में वैले ऑफ उस्क और ब्रिस्टल चैनल के मनोरम दृश्य हैं। शहर के उपनगर भीतरी शहर से बाहर की ओर विस्तृत हैं, ज्यादातर मुख्य सड़कों के पास, शहर के उपनगरीय फैलाव को अनियमित आकार देते हैं। शहरी क्षेत्र का तेजी से विस्तार हो रहा है और नए गृह सम्पदा का निर्माण जारी है।
शहर की सीमाओं में न्यूपोर्ट बिल्ट-अप क्षेत्र के कई गाँव शामिल हैं।
चिट्टार नदी
चिट्टार नदी (Chittar River) भारत के तमिल नाडु राज्य के तेन्कासी ज़िले में बहने वाली एक नदी है। यह ज़िले में स्थित कुट्रालम पहाड़ियों से उत्पन्न होती है, जो पश्चिमी घाट का भाग है। यह नदी और इसकी सहायक नदियाँ व जलधाराएँ ज़िले में सिंचाई के लिए महत्वपूर्ण हैं। चिट्टार नदी तामिरबरणी नदी की एक उपनदी है।
बोरिगुम्मा
बोरिगुम्मा (Borigumma) भारत के ओड़िशा राज्य के कोरापुट ज़िले में स्थित एक शहर है। यहाँ से राष्ट्रीय राजमार्ग २६ गुज़रता है।
म्यान्मार क्यात
म्यान्मार क्यात म्यान्मार की मुद्रा का नाम है। इसे संक्षेप मे अंग्रेजी भाषा की लिपि रोमन के अक्षर "K" के माध्यम द्वारा लिखा जाता है, तथा इसे नोट के अंकीय मूल्य से पूर्व लिखा जाता है। उदाहरण के लिये ३५ क्यात को K ३५ से दर्शाया जाता है।
झिना हिकाका
झिना हिकाका भारत की सोलहवीं लोकसभा में सांसद हैं। 2014 के चुनावों में इन्होंने ओडिशा की कोरापुट सीट से बीजू जनता दल की ओर से भाग लिया।
फियर फैक्टर: खतरों के खिलाड़ी 10
फियर फैक्टर: खतरों के खिलाड़ी, डर लेगा क्लास और देगा ट्रस, फियर फैक्टर: खतरों के खिलाड़ी का दसवां सीजन है, जो एक भारतीय रियलिटी और स्टंट टेलीविजन श्रृंखला है, जिसे अगस्त 2019 में शूट किया गया था और 22 फरवरी 2020 को कलर्स टीवी पर प्रीमियर किया गया था।  श्रृंखला का निर्माण एंडेमोल शाइन इंडिया द्वारा किया गया है। बुल्गारिया में फिल्माया गया, यह रोहित शेट्टी द्वारा होस्ट किया गया है। सीज़न 26 जुलाई 2020 को समाप्त हुआ जब करिश्मा तन्ना को विजेता घोषित किया गया और करण पटेल पहले रनर अप बने। 29 मार्च से 27 जून तक कोविड-19 विश्वमारी के कारण शो का प्रसारण रोक दिया गया था।
स्वागत
अपने पहले सप्ताह में, शो को बीएआरसी के अनुसार 8392 इंप्रेशन के लक्ष्य रेटिंग प्वाइंट के साथ भारत में सबसे लोकप्रिय शो में दूसरे स्थान पर रखा गया था। शो चौथे सप्ताह के अंत तक दूसरे स्थान पर बना रहा।
परमहंसोपनिषद
परमहंसोपनिषद शुक्ल यजुर्वेदीय शाखा के अन्तर्गत एक उपनिषद है। यह उपनिषद संस्कृत भाषा में लिखित है। इसके रचियता वैदिक काल के ऋषियों को माना जाता है परन्तु मुख्यत वेदव्यास जी को कई उपनिषदों का लेखक माना जाता है
रचनाकाल
उपनिषदों के रचनाकाल के सम्बन्ध में विद्वानों का एक मत नहीं है। कुछ उपनिषदों को वेदों की मूल संहिताओं का अंश माना गया है। ये सर्वाधिक प्राचीन हैं। कुछ उपनिषद ‘ब्राह्मण’ और ‘आरण्यक’ ग्रन्थों के अंश माने गये हैं। इनका रचनाकाल संहिताओं के बाद का है। उपनिषदों के काल के विषय मे निश्चित मत नही है समान्यत उपनिषदो का काल रचनाकाल ३००० ईसा पूर्व से ५०० ईसा पूर्व माना गया है। उपनिषदों के काल-निर्णय के लिए निम्न मुख्य तथ्यों को आधार माना गया है—
अशरफ अली खान
अशरफ अली खान बंगाल के नवाब थे।
चंगोली गाँव, बाह (आगरा)
}
चंगोली बाह, आगरा, उत्तर प्रदेश स्थित एक गाँव है।
संयुक्त राज्य अमेरिका के राष्ट्रपति चुनाव
संयुक्त राज्य अमेरिका में राष्ट्रपति और उपराष्ट्रपति का चुनाव अप्रत्यक्ष निर्वाचन पद्धति के तहत होता है जिसमें नागरिक गुप्त मतदान देकर यू॰एस॰ चुनावी कॉलेज के सदस्यों का चुनाव करते हैं। इस मतदान से निर्वाचित सभी सदस्य सीधा चुनाव करते हैं।। पिछला राष्ट्रपति चुनाव २०१६ का राष्ट्रपति चुनाव था और आगामी २०२० का राष्ट्रपति चुनाव है।
इतिहास
अमेरिकी संविधान के अनुच्छेद दो में चुनावी कॉलेज सहित अमेरिकी चुनाव पद्धति को वर्णित किया गया है। यह संविधान निर्माताओं के कांग्रेस के माध्यम से राष्ट्रपति चुनाव चाहने वाले और लोकप्रिय राष्ट्रपति चुनाव के विचारकों के मध्य समझौता था।
नामांकन प्रक्रिया
अमेरिकी संविधान प्राथमिक स्तर पर दल का प्रतिनिधि चुना जाता है। इस प्राथमिक चुनाव प्रक्रिया का कोई लिखित निर्देश नहीं है। अतः राजनीतिक दलों द्वारा अपने क्षेत्रिय प्रतिनिधियों को नियुक्त करने के लिए इस चुनाव में भाग लेते हैं। प्राथमिक चुनाव में चुने गये दल प्रतिनिधि दूसरे दौर में राजनीतिक दल का हिस्सा बनते हैं और अपनी पार्टी के राष्ट्रपति पद के उम्मीदवार का चुनाव करते हैं। इस दौर में नामांकन की प्रक्रिया भी होती है। तीसरे दौर में चुनाव प्रचार और टेलीविजन पर विभिन्न उम्मीदवारों की बहस होती है।
चुनाव दिवस
नवम्बर माह की तारीख २ से ८ के मध्य आने वाला मंगलवार का दिन चुनाव दिवस के रूप में माना जाता है। इस दिन आम नागरिक अपने प्रतिनिधि का चुनाव करते हैं। इस चुनाव में चुने गये सभी सदस्य चुनावी कॉलेज के सदस्य होते हैं। इनकी कुल संख्या 538 होती है।
चुनाव कॉलेज
चुने गये सभी सदस्य सीधे राष्ट्रपति का चुनाव करते हैं। इस मतदान में राष्ट्रपति चुने जाने के लिए कम से कम २७० मत मिलना आवश्यक है।
राफेल फर्नांडीज
राफेल फर्नांडीज (Rafael Iruzubieta Fernández) एक स्पेनिश शिक्षाविद, वकील और भारतविद हैं। भारत सरकार ने उन्हें 2010 में देश के चौथे उच्चतम नागरिक पुरस्कार पद्म श्री से सम्मानित किया था।
जीवनी
राफेल फर्नांडीज का जन्म 13 जनवरी 1940 को स्पेन की राजधानी मैड्रिड में हुआ था। उन्होंने मैड्रिड के कॉम्पुटेंस यूनिवर्सिटी से लॉ में डॉक्टरेट की डिग्री हासिल की और एक संकाय सदस्य के रूप में विश्वविद्यालय में शामिल हो गए। उन्होंने मैलागा विश्वविद्यालय में भी पढ़ाया हैं।
कोटपांडे, धारी तहसील
कोटपांडे, धारी तहसील में भारत के उत्तराखण्ड राज्य के अन्तर्गत कुमाऊँ मण्डल के नैनीताल जिले का एक गाँव है।
शहीद ऊधम सिंह (2000 फ़िल्म)
शहीद ऊधम सिंह 2000 में बनी हिन्दी भाषा की फिल्म है।
आरती सिंह
आरती शर्मा (जन्म 5 अप्रैल 1985) जिन्हें आरती सिंह के नाम से जाना जाता है, एक भारतीय टेलीविजन अभिनेत्री हैं। वह थोडा है बस थोड़े की जरूर है, परिचय और वारिस में अपने काम के लिए जानी जाती हैं। 2019 में, उन्होंने बिग बॉस 13 में एक प्रतियोगी के रूप में भाग लिया और चौथी रनर-अप बनीं।
प्रारंभिक जीवन
आरती सिंह का जन्म 5 अप्रैल 1985 को हुआ था। लखनऊ में हिमाचली पिता आत्माप्रकाश शर्मा और माता पद्मा के घर। वह अभिनेता गोविन्दा की भतीजी, कॉमेडियन कृष्णा अभिषेक की बहन और टेलीविजन अभिनेत्री रागिनी खन्ना और सौम्या सेठ की चचेरी बहन हैं। वह बॉलीवुड इंडस्ट्री में गोविंदा परिवार से ताल्लुक रखती हैं।
करियर
सिंह ने अपने अभिनय करियर की शुरुआत ज़ी टीवी के शो मायका से की, जहाँ उन्होंने 2007 में सोनी की भूमिका निभाई। बाद में उन्हें स्टार प्लस के शो गृहस्थी में रानो की भूमिका निभाते हुए देखा गया और उसके बाद थोडा है बस थोड़े की जरूर है मुग्दा के रूप में।
2011 में, उन्होंने एकता कपूर के शो परिचय - नई जिंदगी के सपनों का में सीमा की भूमिका निभाई। बाद में उन्होंने कलर्स टीवी के उतरन में काजरी की भूमिका निभाई। 2014 में, वह देवों के देव शो में दिखाई दीं। . . महादेव बानी के रूप में और बाद में रियलिटी शो बॉक्स क्रिकेट लीग में भाग लिया।
कॉमेडी शो किलर कराओके अटका तो लटका, कॉमेडी क्लासेस और कॉमेडी नाइट्स बचाओ में दिखाई देने के बाद, उन्होंने 2016 में ससुराल सिमर का में एक भूत की भूमिका निभाई। बाद में उन्हें 2016 से 2017 तक एंड टीवी की वारिस में अंबा के रूप में मुख्य भूमिका के रूप में देखा गया।
2019 में, उन्होंने रियलिटी शो बिग बॉस 13 में भाग लिया और चौथे रनर-अप के रूप में उभरीं। इस शो में, उसने खुलासा किया कि वह 2 साल तक काम की कमी के कारण अवसाद का शिकार हुई थी।
रुटौल गाँव, कायमगंज (फर्रुखाबाद)
यातायात
ब्रह्मदेव बाबा और रिँकू चतुर्वेदी का मन्दिर
बर्फ नृत्य
बर्फ नृत्य शारीरिक स्केटिंग (बर्फ की सतह पर स्केट पहनकर फिसलना) का एक रूप है, जो बॉलरूम नृत्य की दुनिया से आया है। पहली बार 1952 में वर्ल्ड फिगर स्केटिंग चैंपियनशिप में इसकी प्रतियोगिता हुई, पर 1976 तक यह शीतकालीन ओलिंपिक खेलों में पदकवाला खेल नहीं बन पाया।
युगल स्केटिंग में नर्तक एक पुरुष और एक महिला की भागीदारी वाले जोड़े के तौर पर प्रतिस्पर्धा करते हैं। बर्फ नृत्य युगल स्केटिंग से अलग है, जिसमें लिफ्टों के लिए अलग-अलग जरूरतें होती हैं व एक-दूसरे को पकड़कर होने वाले नृत्य में एक टीम के रूप में घुमाव की जरूरत होती है और इस दौरान फेंकने और उछलने की मनाही होती है। आमतौर पर, जोड़ियां दो भुजाओं की लंबाई से अधिक दूरी तक अलग नहीं होती हैं, जबकि मूलत: जोड़ियों को पूरे कार्यक्रम में एक-दूसरे को पकड़कर नृत्य करना होता था, हालांकि आधुनिक बर्फ नृत्य इस प्रतिबंध को कुछ हद तक उठा लिया गया है।
बर्फ नृत्य और स्केटिंग की दूसरी विधाओं के बीच एक और अंतर प्रदर्शन के दौरान संगीत का उपयोग है; बर्फ नृत्य में नर्तक को हमेशा संगीत के मुताबिक ही स्केट करना होता है, जिसकी एक निश्चित धुन या लय होती है। एकल और युगल स्केटर्स अक्सर गीत और उसके संगीत की एक विशेष शैली के मुताबिक स्केट करते हैं, न कि उसकी लय के अनुसार, जबकि बर्फ नृत्य में इसके लिए गंभीर रूप से दंडित किया जाता है।
कुछ गैर-ISU प्रतियोगिताओं में एकल नर्तक भी प्रतिस्पर्धा कर सकते हैं।
प्रतियोगिता के घटक
बर्फ नृत्य प्रतियोगिताओं में दो घटक होते हैं: 'शॉर्ट डांस ("एसडी (SD)") और फ्री डांस ("एफडी (FD)")। मुक्त नृत्य का स्कोरिंग में अधिक महत्व होता है और इसका एक टाईब्रेकर के रूप में इस्तेमाल किया जाता है। 2009-10 के सीजन के अंत तक प्रतियोगिताओं में एक या एक से अधिक कंपल्सरी डांस (अनिवार्य नृत्य) ("सीडी (CD)"), ओरिजिनल डांस (मूल नृत्य) ("ओडी (OD)") और मुक्त नृत्य शामिल थे।
अनिवार्य नृत्य
अनिवार्य नृत्यों में प्रतियोगिता में नृत्य करने वाली सभी टीमों को समान मानक कदमताल के साथ और एक निर्धारित गति वाले संगीत के मुताबिक प्रदर्शन करना होता है। एक या एक से अधिक अनिवार्य नृत्य बर्फ नृत्य के के पहले चरण की प्रतियोगिताओं के रूप में संपन्न किये जाते थे, लेकिन वे स्केटरों के बीच मनोरंजक या सामाजिक नृत्य का एक रूप में लोकप्रिय है। अधिकांश नृत्यों के लिए पैटर्न रिंक के आधे या पूरे सर्किट को कवर करने वाले होते हैं। इंटरनेशनल स्केटिंग यूनियन (ISU) अनिवार्य नृत्यों के बारे में बतायेगा, जो हर सीजन से पहले संपन्न किये जाएंगे और अनिवार्य नृत्य बाद में विशिष्ट आयोजनों के लिए तैयार किये जायेंगे.
2010 के सीजन के बाद अनिवार्य नृत्य सभी ISU प्रतियोगिताओं में बंद कर दिये गये। 2010 के विश्व फिगर स्केटिंग चैंपियनशिप प्रतियोगिता आखिरी आयोजन था, जिसमें अनिवार्य नृत्य (द गोल्डन वाल्ट्ज) शामिल किया गया और इटली के फेडरिका फेलिया और मासिमो स्काली प्रतियोगिता में प्रदर्शन करने वाली अंतिम टीमें थीं।
मूल नृत्य
मूल नृत्य नृत्य प्रतियोगिताओं के तीन भागों का दूसरा हिस्सा था। मूल नृत्य के लिए हर साल ISU एक ताल या तालों के सेट को तय करता है, जिसके मुताबिक ही या लोक नृत्य के रूप में एक विशिष्ट विषय के अनुसार ही सभी नतर्कों को प्रदर्शन करना होता है। प्रतियोगियों को अपने संगीत और नृत्य के चयन अनुमति दी गई। कार्यक्रम की लंबाई मुक्त नृत्य की तुलना में कम होती थी और स्केटरों को और अधिक नियमों का पालन करना होता था। नृत्य की रचना इस तरह से की जाती थी कि कदम रिंक की मध्य रेखा को पार न करें और इस नियम के साथ कुछ अपवाद भी थे, जो विकर्ण कदमताल अनुक्रम जैसे आवश्यक कदमताल क्रमों के संदर्भ में ध्यान में रखे जाते थे। जोड़ी की घनिष्ठ स्थितयां और घनिष्ठ स्केटिंग भी मूल नृत्य के लिए महत्वपूर्ण थे।
मूल नृत्य 2010 में बंद कर दिया गया था।
लघु नृत्य
2009-10 सीजन के बाद ISU कांग्रेस ने बर्फ नृत्य की प्रतियोगिताओं का स्वरूप बदलने और उन्हें और ज्यादा जोड़े और एकल स्केटिंग जैसा बनाने के लिए मतदान किया। इस प्रकार 2010-11 के सीजन के शुरू में नया लघु नृत्य पेश किया गया। प्रतिस्पर्धा के इस खंड में बंद किये गये अनिवार्य नृत्य और मूल नृत्य की विशेषताओं को मिलाया गया; प्रत्येक टीम नृत्य के आधे हिस्से तक अनिवार्य नृत्यों में से एक अपेक्षित नमूने के मुताबिक प्रदर्शित करती है और उसके बाद ISU द्वारा निर्दिष्ट विषय या लय के अनुसार कुछ आवश्यक तत्वों के साथ अपनी नृत्य रचना के हिसाब से प्रदर्शन करती है। स्केटर्स अपने खुद के संगीत के चयन के लिए स्वतंत्र होते हैं, जब तक गति उपयुक्त हैं।
मुक्त नृत्य
मुक्त नृत्य बर्फ नृत्य प्रतियोगिता का एक हिस्सा है। यह अनिवार्य नृत्य और मूल नृत्य के बाद आमतौर पर आयोजित होने वाली प्रतियोगिता के तीसरे और अंतिम हिस्से के रूप में होता है। मुक्त नृत्य में टीमें अपनी लय, कार्यक्रम के विषय और इसलिए संगीत चुनने के लिए स्वतंत्र होती हैं। रचनात्मकता को भी काफी प्रोत्साहित किया जाता है। 1998 के बाद से नर्तकों को कदमों के क्रम, लिफ्ट, नृत्य के घुमाव और ट्विजल्स कहे जाने वाले कई तरह के घुमावों सहित ​​रोटेशन सहित उनके मुक्त नृत्य के कुछ तत्वों को शामिल करना होता है। वरिष्ठ स्तर के मुक्त नृत्य चार मिनट (प्लस या माइनस 10 सेकंड) लंबे होते हैं और उनमें आमतौर पर कई संगीतात्मक विभाजन व गतियां होती हैं जो रुटीन में विविधता लाने में मदद करती हैं। इसमें हाथ को पकड़ने और स्थितियां अनिवार्य और मूल नृत्य श्रेणियों की तुलना में अधिक खुले और स्वतंत्र होते हैं। कठिनाई अंक हासिल करने के लिए अक्सर टीमों को मुश्किल या असामान्य स्थितियों में स्केट करने का प्रयास करना होता है। मुक्त नृत्य में मूल नृत्य से अधिक लिफ्ट होते हैं।
लिफ्ट
बर्फ नृत्य के लिफ्ट युगल स्केटिंग से अलग होते है, जिसमें व्यक्ति अपने जोड़े के सिर के ऊपर से हाथ ले जाने की मनाही होती है, पर हाथ से पकड़ने की व्यापक विविधताओं की अनुमति होती है। दिशा में जितना ज्यादा बदलाव, लचीलापन और लिफ्ट में परिवर्तन होगा, अंक पैमाने की संहिता के तहत जजों की ओर से टीम उतने ही ज्यादा अंक हासिल कर सकती है।
कूद और घुमाव
बहुत सारे चक्कर वाली कूद की अनुमति नहीं है। "आधा" कूद को अब अनुमति मिली है। दोनों स्केटरों को अवश्य ही एक ही धुरी के चारों ओर चक्कर काटकर घुमाव पैदा करना होता है, उसी तरह जैसे युगल घुमाव पैदा करते हैं।
बर्फ नृत्य का इतिहास
बर्फ नृत्य की ब्रिटिश शैली में मूल रूप से सीधा उठाव और घुटने को काफी मोड़कर किनारों पर पहुंचने पर बल दिया जाता था। 1960 के दशक की शुरुआत में, पूर्वी यूरोपीय स्केटरों ने ज्यादा खुली स्थितियों में नृत्य की प्रवृत्ति शुरू की, जिसमें बर्फ पर ज्यादा गति पैदा करना, शरीर के और अधिक ऊपरी हिस्सों की भागीदारी और दर्शकों के प्रति और अधिक प्रक्षेपण (प्रोजेक्शन) संभव हुआ। 1970 के दशक में शीर्ष सोवियत नर्तकों ने बैले और अक्सर कथोपकथन कार्यक्रम वाले विषयों पर आधारित तत्वों को शामिल कर बर्फ नृत्य की अधिक एक नाटकीय शैली का विकास शुरू किया। नृत्य की रूसी शैली में विस्तारित रेखा और गति पर ज्यादा जोर दिया गया, न कि कठिन तालबद्ध फुटवर्क पर. कुछ मामलों में शरीर के ऊपरी हिस्से की विस्तृत नृत्यकला का उपयोग स्केटिंग तकनीक की मौलिक कमियों को छद्म आवरण प्रदान करने के लिए इस्तेमाल होता था। हालांकि, 1990 के दशक की शुरुआत में सभी शीर्ष नृत्य दलों की प्रदर्शन दिनचर्या बॉलरूम शैली से ज्यादा नाट्य शैली वाली थी।
इस दौरान इंटरनेशनल स्केटिंग यूनियन ने पहले संगीत और नृत्य पकड़ पर और ज्यादा पाबंदी लगाकर बर्फ नृत्य में ज्यादा नाटकीयता को नियंत्रित कर इसके बॉलरूम जड़ों की ओर लौटने का प्रयास शुरू किया। बाद में, जब यह शिकायत मिली कि बर्फ नृत्य काफी उबाऊ हो गया है तो इन प्रतिबंधों को हटा दिया गया और उसकी जगह पर वैसी आवश्यकताओं को शामिल किया गया कि नर्तक मूल नृत्य और मुक्त नृत्य में कुछ निर्दिष्ट तकनीकी तत्वों को शामिल कर सकें. इसका असर यह हुआ कि अब निर्णय करने में नाटकीयता पर कम तकनीक और मल्लवृत्ति पर अधिक जोर दिया जाता है। नर्तकों के एक निश्चित धुन के साथ संगीत पर स्केट करने की जरूरत अब भी बरकरार होने पर भी बर्फ नृत्य वर्तमान में फिगर स्केटिंग एकमात्र विधा है जो प्रतियोगिता की में गीत के साथ वाद्य संगीत की अनुमति देता है।
ऐतिहासिक परिणाम
देखें:
गवरी
मेवाड़ क्षेत्र में किया जाने वाला गवरी नृत्य भील जनजाति का प्रसिद्ध नृत्य है। इस नृत्य को सावन -भादो माह में किया जाता है। इस में मांदल और थाली के प्रयोग के कारण इसे राई नृत्य  के नाम से जाना जाता है। इसे केवल पुरुषों के दुवारा किया जाता है। वादन संवाद, प्रस्तुतिकरण और लोक-संस्कृति के प्रतीकों में मेवाड़ की गवरी निराली है। गवरी का उदभव शिव-भस्मासुर की कथा से माना जाता है। इसका आयोजन रक्षाबंधन के दुसरे दिन से शुरू होता है। गवरी सवा महीने तक खेली जाती है। इसमें भील संस्कृति की प्रमुखता रहती है। यह पर्व आदिवासी जाती पर पौराणिक तथा सामाजिक प्रभाव की अभिव्यक्ति है। गवरी में मात्र पुरुष पात्र होते हैं। इसके खेलों में नरसि मेहता,गणपति,खाडलिया भूत,काना-गुजरी, जोगी, लाखा बणजारा इत्यादि के खेल होते हैैं। इसमें शिव को "पुरिया" कहा जाता है।
पात्र
गबरी में चार तरह के पात्र होते हैं- देवता, मनुष्य, राक्षस और पशु।
दानव पात्र
गबरी के दानव पात्र क्रूर तथा दूसरों को कष्ट देने वाले होते हैं। इनके सिर पर सींग तथा चेहरा भयानक होता है। इनमें प्रमुख पात्र है:यह शिव-भस्मासुर की कहानी पर आधारित है!
हटिया दानव
बुढ़िया : गवरी का मुख्य पात्र होता है। यह शिव और भस्मासुर का प्रतीक होता ।
पशु पात्र
गबरी में कई पशु पात्र भी होते हैं। जैसे शेर, भालू, सियार आदि। ये हिंसक नहीं होते हैं। व हास्य कलाकार को झटपटिया कहते हैं
त्रिकोणमितीय फलनों के समाकलों की सूची
यहाँ त्रिकोणमितीय फलनों के समाकलों (इंटीग्रल्स) की सूची दी गयी है।
कॊंडूरु (अनंतपुर)
कॊंडूरु (अनंतपुर) में भारत के आन्ध्रप्रदेश राज्य के अन्तर्गत के अनंतपुर जिले का एक गाँव है।
थापली तल्ली-जैतोल.१, चौबटाखाल तहसील
थापली तल्ली-जैतोल.१, चौबटाखाल तहसील में भारत के उत्तराखण्ड राज्य के अन्तर्गत गढ़वाल मण्डल के पौड़ी जिले का एक गाँव है।
फिर भी दिल है हिन्दुस्तानी
फिर भी दिल है हिन्दुस्तानी 2000 में बनी हिन्दी भाषा की हास्य नाट्य फिल्म है। फिल्म अज़ीज़ मिर्जा ने निर्देशित की थी और शाहरुख़ ख़ान और जूही चावला ने किरदार निभाए थे। इस फिल्म से शाहरुख़, जूही और अज़ीज़ ने अपनी नई प्रोडक्शन कंपनी ड्रीमज़ अनलिमिटेड, अब रेड चिलीज़ एंटरटेनमेंट के तहत पहली बार कोई फिल्म निर्मित की।
संक्षेप
अजय बक्शी (शाहरुख खान) एक समाचार चैनल में काम करने वाला रिपोर्टर रहता है। उसके पिता आजादी की लड़ाई में भाग लिए थे और अब पेंशन पर जीवन बिता रहे हैं। अजय को लगता है कि उसके पिता का आदर्श और कुर्बानी के बदले उन्हें कुछ भी नहीं मिला। वो अपने पिता के आदर्शों का बिल्कुल भी सम्मान नहीं करता। अजय के कारण उसका चैनल काफी तरक्की कर लेता है और उसके दुश्मन चैनल अजय से निपटने का रास्ता तलाश करते रहते हैं और उसके जवाब में वे लोग रिया बेनर्जी (जूही चावला) को रख लेते हैं। रिया अपनी अदाओं से अजय का इस्तेमाल करती है और अपने काम को पूरा करती है।
पप्पू जूनियर उर्फ चोटी (जॉनी लीवर) एक डॉन रहता है, जिसे उसके अपने गिरोह से इस कारण हटाने वाले होते हैं, क्योंकि वो अब तक कोई भी बड़ा अपराध करने में सफल नहीं हो पाया है। चोटी से अजय मिलता है और उसे मंत्री रमाकांत (शक्ति कपूर) के बहनोई (महावीर शाह) पर नेशनल टीवी पे हमला करने का नाटक करने बोलता है, जिससे वो एक बड़ा अपराधी भी बन जायेगा और अजय के चैनल को टीआरपी भी मिल जाएगा।
जिस दिन अजय और चोटी उस काम को अंजाम देने वाले होते हैं, उसी दिन मोहन जोशी (परेश रावल) उस मंत्री के बहनोई पर गन ताने खड़े हो जाता है। जब अजय को पता चलता है कि वो चोटी का आदमी नहीं है, तो वो घबरा जाता है। रिया को जब अजय और चोटी के बारे में पता चलता है तो वो भी उनकी मदद करने की कोशिश करती है। मंत्री रमाकांत अपने बहनोई के मौत का लाभ वोट और सहानुभूति के रूप में लेने की सोचता है और एक समारोह का आयोजन करता है। कुछ समय बाद मोहन को गिरफ्तार कर लिया जाता है, पर वो पुलिस की पिटाई के बाद भी अपना मुंह नहीं खोलता है। पुलिस कमिश्नर (अंजान श्रीवास्तव) उसे एक आतंकवादी घोषित कर देता है और उसके अज्ञात आतंकी संगठन में काम करने वाला बताता है। वहीं मोहन किसी तरह जेल से भाग जाता है।
अजय और रिया इस मामले को लेकर कार में बैठ कर लड़ाई करते रहते हैं। वे दोनों इस बात से अनजान रहते हैं कि उनके कार में मोहन छुपा हुआ है। अजय जब मोहन को एक आतंकवादी बोलते रहता है, तो ये सुन कर मोहन गुस्से से आग बबूला हो जाता है और बोलने लगता है कि वो आतंकवादी नहीं है। उसके बाद मोहन उन दोनों को अपनी कहानी बताने लगता है। मोहन अपनी पत्नी (नीना कुलकर्णी) और बेटी के साथ खुशी खुशी जीवन बिताते रहता है। एक दिन उसकी बेटी नौकरी पाने के लिए इंटरव्यू देने जाती है, जहाँ उसके साथ बलात्कार होता है और उसे बहुत बुरी तरह से मारा जाता है और उसकी मौत हो जाती है। मोहन बिल्कुल असहाय रह जाता है और इंसाफ की तलाश में दर-दर भटकते रहता है, पर कुछ भी नहीं होता है। उसके बाद वो कानून अपने हाथों में लेने की सोचता है।
अजय और रिया उसकी बातों को सुन कर उसकी मदद करने का फैसला करते हैं। मोहन की बातों को रिकॉर्ड कर अजय वो टेप उसके बॉस, काका (सतीश शाह) को दे देता है। पर वो विरोधी पक्ष के मंत्री, मुशरन (गोविन्द नामदेव) के साथ हाथ मिला लेता है। वहीं अजय का बॉस और रिया का बॉस (दलीप ताहिल) भी एक दूसरे से मिल जाते हैं और वे सब मिल कर अजय और रिया से मिले टेप से अपना काम निकालने की कोशिश करते हैं।
अपने बॉस को टेप देने के बाद अजय को अपनी गलती का एहसास होता है कि उसका बॉस इसे अपने फायदे के लिए इस्तेमाल करने की सोच रहा है। पहले तो वो उन सब पर गुस्सा होता है, पर बाद में वो टेप वापस हासिल करने का प्लान बनाता है। वो रिया और चोटी के साथ मिल कर टेप वापस हासिल कर लेता है। वहीं मोहन को पुलिस गिरफ्तार कर ले जाती है और उसे फांसी की सजा हो जाती है। मोहन को फांसी होने के लगभग घंटे भर पहले अजय उस टेप को प्रसारित करने में सफल हो जाता है और सारी जनता से इस नाइंसाफ़ी को रोकने का प्रयास करने बोलता है।
जनता की पूरी भीड़ अजय के साथ उस जगह पर आने लगती है, जिस जगह पर मोहन को फांसी होने वाली होती है। मंत्री और पुलिस वाले उस भीड़ को रोकने की कोशिश करते रहते हैं। पुलिस इंस्पेक्टर (विश्वजीत प्रधान) अजय को बुरी तरह से मारता है। वहीं एसीपी उन लोगों का साथ देने की सोचता है और पुलिस को हटने का आदेश दे देता है। अजय और उसके साथ आई भीड़ मोहन को बचाने में सफल रहती है। उसका फांसी रुक जाता है। अजय के पिता उससे कहते हैं कि उसके आदर्श उसे कोई भौतिक लाभ नहीं देते, पर उससे भी जरूरी कुछ दिये हैं। अजय को रिया सभी के सामने शादी की बात करती है और अजय मान जाता है। इसी के साथ कहानी समाप्त हो जाती है।
बायजू रवींद्रन
बायजू रवींद्रन (मलयालम: ബൈജു രവീന്ദ്രൻ; जन्म 1980) एक भारतीय उद्यमी, निवेशक और शिक्षक हैं, जिन्होंने अपनी पत्नी दिव्या गोकुलनाथ के साथ बायजू की सह-स्थापना की।
प्रारंभिक जीवन
बायजू का जन्म 1980 में भारत के केरल के अझिकोड गाँव में क्रमशः रवींद्रन और शोभनवल्ली, भौतिकी और गणित के शिक्षकों के यहाँ हुआ था। उन्होंने एक मलयालम माध्यम के स्कूल में पढ़ाई की, जहाँ उनकी माँ एक गणित की शिक्षिका थीं और पिता एक भौतिकी के शिक्षक थे। वह कई बार कक्षाएं छोड़ देते थे और फिर घर पर सीखते थे।
करियर
उन्होंने गवर्नमेंट कॉलेज ऑफ इंजीनियरिंग, कन्नूर से बी.टेक पूरा करने के बाद एक बहुराष्ट्रीय शिपिंग कंपनी में एक सेवा इंजीनियर के रूप में काम करने लगे। उन्होंने 2003 में एक छुट्टी के दौरान, अपने दोस्तों की मदद की जो कैट परीक्षा के लिए अध्ययन कर रहे थें। उन्होंने इसके बाद कैट की परीक्षा दी और 100वें पर्सेंटाइल में स्कोर किया। जब उन्होंने फिर से परीक्षा दी, तो फिर से उन्होंने 100वें प्रतिशतक में स्कोर किया उन्होंने दो साल बाद सीएटी परीक्षा के लिए अध्ययन में लोगों की मदद करना जारी रखा और अच्छे परिणामों के आधार पर नौकरी छोड़ने का फैसला किया।
2015 में, जैसे-जैसे स्मार्टफोन स्क्रीन का आकार बढ़ता गया, बायजू ने रवींद्रन द्वारा विकसित एक ऐप लॉन्च किया, जो छात्रों को उनके हाथ के उपकरणों पर सीखने में मदद करता है। अक्टूबर 2018 में, ऐप का विस्तार यूनाइटेड किंगडम, संयुक्त राज्य अमेरिका और अन्य अंग्रेजी बोलने वाले देशों में हुआ। जुलाई 2022 तक, ऐप को 150 मिलियन से अधिक बार डाउनलोड किया जा चुका था, और इसके उपयोगकर्ताओं ने औसतन हर दिन ऐप पर 71 मिनट बिताए।
ग्रेगोरी कैलेंडर
ग्रेगोरी कालदर्शक इसकी शुरुआत विक्रम संवतसंख्या ५७ से हूई। दुनिया में लगभग हर जगह उपयोग किया जाने वाला कालदर्शक या तिथिपत्रक है। यह जूलियन कालदर्शक का रूपान्तरण है। इसे पोप ग्रेगोरी २३ ने लागू किया था। इससे पहले जूलियन कालदर्शक प्रचलन में था, लेकिन उसमें अनेक त्रुटियाँ थीं, जिन्हें ग्रेगोरी कालदर्शक में दूर कर दिया गया।
स्वरूप
ग्रेगोरी कालदर्शक की मूल इकाई दिन होता है। 365 दिनों का एक वर्ष होता है, किन्तु हर चौथा वर्ष 366 दिन का होता है जिसे अधिवर्ष (लीप का साल) कहते हैं। सूर्य पर आधारित पंचांग हर 146,097 दिनों बाद दोहराया जाता है। इसे 400 वर्षों में बाँटा गया है और यह 20871 सप्ताह (7 दिनों) के बराबर होता है। इन 400 वर्षों में 303 वर्ष आम वर्ष होते हैं, जिनमे 365 दिन होते हैं। और 97 लीप वर्ष होते हैं, जिनमे 366 दिन होते हैं। इस प्रकार हर वर्ष में 365 दिन, 5 घंटे, 49 मिनट और 12 सेकेंड होते है।
पुराने (जूलियन) कालदर्शक में सुधार
जूलियन कैलेंडर में 365 दिन 6 घंटे का वर्ष माना जाता था, परंतु ऐसा मानने से प्रत्येक वर्ष क्रांति-पातिक सौर वर्ष से (5 घंटा 48 मिनट 46 सेकंड की अपेक्षा 6 घंटे अर्थात्) 11 मिनट 14 सेकंड अधिक लेते हैं। यह आधिक्य 400 वर्षों में 3 दिन से कुछ अधिक हो जाता है। इस भूल पर सर्वप्रथम रोम के पोप (13वें) ग्रेगरी ने सूक्ष्मतापूर्वक विचार किया। उन्होंने ईसवी सन् 1582 में हिसाब लगाकर देखा कि नाइस नगर के धर्म-सम्मेलन के समय से, जो ईसवी सन 325 में हुआ था, पूर्वोक्त आधिक्य 10 दिन का हो गया है, जिसको गणना में नहीं लेने के कारण तारीख 10 दिन पीछे चल रही थी। इस विचार से उन्होंने नेपुलस् के ज्योतिषी एलाय सियस लिलियस (Aloysitus lilius) के परामर्श से 1582 ईस्वी में 5 अक्टूबर को (10 दिन जोड़कर) 15 वीं अक्टूबर निश्चित किया और तब से यह नियम निकाला कि जो शताब्दी वर्ष 4 से पूरी तरह विभाजित होने की बजाय यदि 400 से पूरी तरह विभाजित हो तभी उसे अधिवर्ष (लीप ईयर) माना जाए अन्यथा नहीं। इस नवीन पद्धति का आरंभ चूँकि पोप ग्रेगरी ने किया, इसलिए इसको ग्रेगोरियन पद्धति अथवा नवीन पद्धति (न्यू स्टाइल) कहा गया।
नवीन (ग्रेगोरियन) कालदर्शक की स्वीकृति
इस पद्धति को भिन्न-भिन्न ईसाई देशों में भिन्न-भिन्न वर्षों में स्वीकार किया गया। इससे इन देशों का इतिहास पढ़ते समय इस बात को ध्यान में रखना आवश्यक है। इस नवीन पद्धति (नये कैलेंडर) को इटली, फ्रांस, स्पेन और पुर्तगाल ने 1582 ई॰ में, प्रशिया, जर्मनी के रोमन कैथोलिक प्रदेश स्विट्जरलैंड, हॉलैंड और फ़्लैंडर्स ने 1583 ई॰ में, पोलैंड ने 1586 ई॰ में, हंगरी ने 1587 ई॰ में, जर्मनी और नीदरलैंड के प्रोटेस्टेंट प्रदेश तथा डेनमार्क ने 1700 ई॰ में, ब्रिटिश साम्राज्य ने 1752 ई॰ में, जापान ने 1972 ई॰ में चीन ने 1912 ई॰ में, बुल्गारिया ने 1915 ई॰ में, तुर्की और सोवियत रूस ने 1917 ई॰ में तथा युगोस्लाविया और रोमानिया ने 1919 ई॰ में अपनाया।
पुराने से नये कैलेंडर की तारीख में अंतर
1582 ईस्वी के बाद 1700 ई॰ में 28 फरवरी तक पुराने कैलेंडर से नये कैलेंडर की तारीख में 10 दिन की ही वृद्धि रही। 1600 ई॰ शताब्दी वर्ष होने से चूँकि 400 से पूरी तरह विभाजित होता था अतः वह नयी पद्धति से भी अधिवर्ष (लीप ईयर) ही होता। अतः उसमें तारीख में अंतर करने हेतु 1 दिन की वृद्धि नहीं हुई। तात्पर्य यह कि पुराने कैलेंडर से नये कैलेंडर में तारीख बदलते हुए उन्हीं शताब्दी वर्षों में पूर्वोक्त 10 दिन से एक-एक दिन क्रमशः बढ़ाया जाएगा जिन शताब्दी वर्षों में 400 से पूरी तरह भाग नहीं लगता। अर्थात् 1700 ईस्वी की 28 फरवरी के बाद नये कैलेंडर की तारीख बनाने के लिए 10 दिन की जगह 11 दिन जोड़े जाएँगे। इसी प्रकार 1800 ई॰ की 28 फरवरी के बाद 12 दिन और 1900 ई॰ की 28 फरवरी के बाद 13 दिन जोड़े जाएँगे। पुनः 2000 ई॰ (शताब्दी वर्ष) 400 से पूरी तरह विभाजित होने के कारण यह वृद्धि 13 दिन की ही रहेगी, अतिरिक्त 1 दिन नहीं बढ़ेगा।
रंग का नाम
एक रंग शब्द, यह भी एक रंग का नाम के रूप में जाना जाता है, एक शब्द या वाक्यांश है कि एक विशिष्ट रंग को संदर्भित करता है। रंग अवधि (जो दृश्य संदर्भ से प्रभावित है) कि रंग के मानव धारणा का उल्लेख है, या हो सकता है एक अंतर्निहित भौतिक संपत्ति (जैसे दृश्य प्रकाश की एक विशिष्ट तरंगदैर्घ्य के रूप में)। वहाँ भी रंग विनिर्देश की संख्यात्मक प्रणाली, रंग रिक्त स्थान के रूप में करने के लिए भेजा।
रंग आयाम
कुछ घटनाएं संबंधित ऑप्टिकल प्रभाव के कारण हैं, लेकिन किया जा सकता है या रंग नाम से अलग नहीं वर्णित हो सकता है। इन चमक शामिल हैं (उच्च चमक रंगों को कभी कभी "धातु" के रूप में वर्णित हैं।
सांस्कृतिक मतभेद
विभिन्न संस्कृतियों के रंग के लिए अलग अलग शब्द है और मानव रंग अंतरिक्ष के थोड़ा अलग भागों में भी कुछ रंग शर्तों को नियत कर सकता है: उदाहरण के लिए, चीनी चरित्र 青 (अकर्मण्य और जापानी में ए ओ में स्पष्ट किंग) एक अर्थ है कि दोनों नीले और शामिल किया गया हैहरे रंग, नीले और हरे रंग परंपरागत के रंगों पर विचार कर रहे हैं "青. अधिक समकालीन संदर्भ में, वे 蓝 हैं (लैन, Mandarin में) और 绿 (lǜ Mandarin में) क्रमशः. जापानी भी दो शब्दों है कि हरे रंग के लिए विशेष रूप से उल्लेख है, (Midori जो शास्त्रीय जापानी वर्णनात्मक क्रिया midoru से ली गई है पत्ती में हो सकता है, पनपने के पेड़ के लिए संदर्भ में) 绿 और グリーン (guriin, जिस से प्राप्त होता है अंग्रेजी शब्द 'हरी'). हालांकि, जापान में, हालांकि यातायात रोशनी है कि अन्य देशों में एक ही रंग है, हरी बत्ती का उपयोग कर के रूप में नीले रंग के लिए एक ही शब्द, "AOI" में वर्णित है, क्योंकि हरी AOI की छाया माना जाता है, इसी तरह, की हरी वेरिएंट हरे सेब, हरी shiso (के रूप में लाल सेब और लाल shiso विरोध) के रूप में कुछ फल और सब्जियों शब्द "AOI" के साथ वर्णित किया जाएगा।
तेलंगाना पुलिस
तेलंगाना राज्य पुलिस विभाग भारत में तेलंगाना राज्य के लिए कानून प्रवर्तन एजेंसी है। इसका क्षेत्राधिकार राज्य के 33 राजस्व जिलों के समवर्ती है। तेलंगाना राज्य बनने के बाद आंध्र प्रदेश पुलिस के अवशेषों से पुलिस बल बनाया गया था। इसका नेतृत्व पुलिस महानिदेशक अंजनी कुमार करते हैं और इसका मुख्यालय हैदराबाद, तेलंगाना में है।
तेलंगाना राज्य पुलिस भर्ती बोर्ड
तेलंगाना राज्य स्तरीय पुलिस भर्ती बोर्ड (TSLPRB) भर्ती के लिए जिम्मेदार है। TSLPRB समय-समय पर भर्ती अधिसूचना जारी कर रहा है और अपने विभाग के लिए सर्वश्रेष्ठ उम्मीदवारों का चयन करने के लिए लिखित परीक्षा, शारीरिक परीक्षण, चिकित्सा परीक्षण और साक्षात्कार आयोजित कर रहा है और विभाग के पास राज्य में लगभग 50,000 सक्रिय कर्मचारी हैं
जिलों
प्रत्येक पुलिस जिला या तो राजस्व जिले के बराबर होता है, या कई राजस्व जिलों के भीतर स्थित होता है। इसका नेतृत्व एक जिला पुलिस अधीक्षक (या बस पुलिस अधीक्षक कहा जाता है) करता है। प्रत्येक जिले में दो या दो से अधिक उप-मंडल, कई मंडल और पुलिस स्टेशन शामिल हैं।
उप-विभाजन
प्रत्येक सब-डिवीजन का नेतृत्व पुलिस उपाधीक्षक रैंक के एक पुलिस अधिकारी द्वारा किया जाता है (तेलंगाना पुलिस सेवा के अधिकारी सीधे भर्ती किए गए अधिकारी होते हैं या निचले रैंक से पदोन्नत होते हैं) या एक अतिरिक्त पुलिस अधीक्षक (भारतीय पुलिस सेवा के अधिकारी)। सब-डिवीजन का नेतृत्व करने वाले अधिकारी को एसडीपीओ सम्मान के रूप में जाना जाता है। उप मंडल पुलिस अधिकारी।
मंडलियां
एक सर्कल में कई पुलिस स्टेशन होते हैं। एक पुलिस निरीक्षक जो एक पुलिस सर्कल का प्रमुख होता है, पुलिस का सर्किल इंस्पेक्टर या सीआई होता है। एक पुलिस स्टेशन का नेतृत्व एक निरीक्षक (एक ऊपरी अधीनस्थ रैंक) करता है। एक पुलिस स्टेशन पुलिसिंग की बुनियादी इकाई है, जो अपराध की रोकथाम और पता लगाने, सार्वजनिक व्यवस्था के रखरखाव, सामान्य रूप से कानून लागू करने के साथ-साथ संवैधानिक अधिकारियों, सरकारी अधिकारियों, जनता के प्रतिनिधियों के लिए सुरक्षा कर्तव्यों का पालन करने और सुरक्षा व्यवस्था करने के लिए जिम्मेदार है। विभिन्न विधायी निकायों और स्थानीय स्वशासन, सार्वजनिक हस्तियों आदि में।
आयुक्तालय
एक पुलिस आयुक्तालय विशेष रूप से राज्य के शहरी भागों में एक कानून प्रवर्तन निकाय है। आयुक्तालय का नेतृत्व पुलिस आयुक्त करते हैं। हैदराबाद सिटी पुलिस, साइबराबाद मेट्रोपॉलिटन पुलिस और वारंगल पुलिस आयुक्तालय क्रमशः हैदराबाद और वारंगल शहरों के लिए स्थानीय कानून प्रवर्तन एजेंसियां हैं।
पद
पुलिस महानिदेशक हैदराबाद में डीजीपी मुख्यालय में स्थित पुलिस निदेशालय से कार्य करता है। उन्हें पुलिस के अतिरिक्त डीजी और आईजी के पद से लेकर सहायक पुलिस महानिरीक्षक (एआईजी - रैंक और पुलिस अधीक्षक के पद के समकक्ष पद) के वरिष्ठ अधिकारियों की एक टीम द्वारा सहायता प्रदान की जाती है।
पुलिस पद
तेलंगाना राज्य पुलिस निम्नलिखित रैंकों को नामित करती है: अधिकारियों
अधीनस्थ
सरी मंदिर
इतिहास
इतिहासकारों के सुझाव-अनुसार इस मंदिर का निर्माण 'कलासन मंदिर' के समय के आसपास ही किया गया था। संस्कृत में लिखी गई प्राणगरी लिपि में 778 ईस्वी के कलासन शिलालेख में उल्लेख है कि मंदिर 'गुरु सांग राजा शैलेंद्रवमकातिलक' (शैलेंद्र वंश का गहना) की इच्छा से बनाया गया था, जो महाराजा तेजपुरनापन पनंगकरण (शिलालेख के अन्य भागों में) को मनाने में सफल रहे। बोधिसत्व तारा के लिए एक पवित्र भवन का निर्माण करने और शैलेंद्र परिवार के दायरे से बौद्ध भिक्षुओं के लिए विहार ( मठ ) का निर्माण करने के लिए करियाना पनंगकरण के रूप में भी जाना जाता है। पनंगकरण ने संघ (बौद्ध मठवासी समुदाय) को कलारा गांव से सम्मानित किया। इस शिलालेख के आधार पर, कंडी सरी  संभवत: पास के कलासन मंदिर की सेवा करने वाले भिक्षुओं के लिए मठ थी।
1920 के दशक की शुरुआत में खंडहरों की खोज की गई थी, और 1929 में, मंदिर के पुनर्निर्माण का प्रयास शुरू हुआ और 1930 में समाप्त हो गया। हालांकि यह अधूरा था क्योंकि मंदिर के चारों ओर बाहरी आधार सहित कई हिस्से गायब हैं, और विस्तारित सामने का कमरा और सामने की सीढ़ियां जो एक बार मंदिर की पूर्वी दीवार से प्रक्षेपित होती हैं।
संरचना
मंदिर में तीन भाग हैं; आधार, शरीर और छत। मंदिर की एक आयताकार योजना है, जिसकी माप 17.3 मीटर उत्तर-दक्षिण, 10 मीटर पश्चिम-पूर्व, और ऊंचाई 17 मीटर है। आधार के केवल कुछ हिस्से ही बचे हैं, बाहरी आधार स्टोनब्लॉक गायब हैं। प्रवेश द्वार पूर्वी दिशा में एक कला और हाथी की नक्काशी से सुशोभित द्वार के साथ स्थित है। विंडोज़ दीवारों को घेर लेती है और इसमें निचली और ऊपरी पंक्तियाँ होती हैं। दीवार के चारों ओर एक क्षैतिज मध्य "बेल्ट" रेखा भी है, जो बताती है कि यह दो मंजिला ऊंची इमारत थी।
इन कमरों में घोड़े की नाल के तीन धनुषाकार निचे थे जो कला-मकरों से सजे हुए थे और स्तूपों की तीन पंक्तियों से सुसज्जित थे। इन धनुषाकार निचे के बीच में वर्षा-जल निकासी और "जलद्वार" पानी के टोंटी एक साँप पर बैठे एक विशालकाय का रूप लेते हुए पाए जाते हैं।
बाहरी दीवार को बड़े पैमाने पर बौद्ध देवताओं से सजाया गया है। बाहरी सजावट में फूलों के साथ तारा और संगीत वाद्ययंत्रों के साथ बोधिसत्व शामिल हैं। ये आंकड़े दो ऊपरी और दो निचली पंक्तियों में व्यवस्थित हैं और खिड़कियों के प्रत्येक तरफ रखे गए हैं। वे कुल ३६ मूर्तियाँ बनाते हैं: क्रमशः पूर्व, उत्तर और दक्षिण की ओर ८, और पश्चिम की ओर १२। ये बौद्ध आकृतियाँ आमतौर पर त्रिभंगा की सुंदर स्थिति में पाई जाती हैं, जो लाल या नीले रंग के कमल धारण करती हैं और शांतिपूर्ण और शांत चेहरे के भाव प्रदर्शित करती हैं। दीवारों पर किन्नरा-किन्नारी के चित्र भी सुशोभित हैं। हालांकि, किन्नर के ऊपरी मानव-आकार वाले हिस्से और निचले पक्षी-आकार वाले हिस्से के साथ स्वर्गीय प्राणी के रूप में सामान्य चित्रण के विपरीत, उत्तरी दीवार पर पाए जाने वाले किन्नरा की असामान्य छवि एक पंख वाले देवता को दिखाती है (कुछ हद तक समान रूप से स्वर्गदूतों को चित्रित किया जाता है).
मंदिर की बाहरी दीवार पर वज्रलेप नामक प्लास्टर के निशान पाए जाते हैं (जला: हीरे का प्लास्टर)। यही पदार्थ पास के कलासन मंदिर में भी पाया जाता है। मंदिर की दीवार की सुरक्षा के लिए सफेद-पीले रंग का प्लास्टर लगाया गया था, लेकिन अब प्लास्टर खराब हो गया है।
कोडूरुपाडु (कृष्णा)
कोडूरुपाडु (कृष्णा) में भारत के आन्ध्रप्रदेश राज्य के अन्तर्गत के कृष्णा जिले का एक गाँव है।
चरिथा गाँव, बाह (आगरा)
}
चरिथा बाह, आगरा, उत्तर प्रदेश स्थित एक गाँव है।
आगर मनराल, चौखुटिया तहसील
आगर मनराल, चौखुटिया तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
कुट्रालम जलप्रपात
कुट्रालम जलप्रपात (Coutrallam Falls) भारत के तमिल नाडु राज्य के तेन्कासी ज़िले में चिट्टार नदी पर एक जलप्रपात है। यह पश्चिमी घाट में कुट्रालम नगर में स्थित है, जो ज़िला मुख्यालय, तेन्कासी से 5 किमी दूर और केरल की राज्य सीमा के समीप है। यहाँ नौ पृथक प्रपात हैं।
बृज मोहन पाण्डे
बृज मोहन पाण्डे का जन्म १९३८ में हुआ। वह एक लेखक और पुरातत्त्वविद् हैं। उन्होंने भारत के विभिन्न क्षेत्रों में अनेक पुरातात्विक स्थलों का अन्वेषण एवं उत्खनन किया है।